Livets Træ-klangskål Denne smukke håndbankede klangskål er skabt af dygtige nepalesiske håndværkere og er udsmykket med en mediterende Buddha omgivet af Livets Træ, et stærkt symbol på styrke, udvikling, balance og forbindelsen mellem himmel og jord. Udvendigt prydes skålen af buddhistiske mantraer og smukke ornamenter, som fuldender dens harmoniske udtryk. Skålen har en dyb, varm og langvarig klang med kraftige vibrationer, som gør den ideel til meditation, lydhealing, yoga eller blot et øjebliks ro i en travl hverdag. Hver skål er håndbanket efter gamle nepalesiske traditioner og er helt unik, både i udseende, klang og energi. Hvorfor drages du af denne skål? Hvis det er netop denne skål, dit blik bliver ved med at vende tilbage til, så er det ofte fordi, den afspejler noget i dig. Livets Træ symboliserer styrke, udvikling og dybe rødder. Det minder dig om, at du kan stå stærkt også når livet udfordrer dig. Buddha symboliserer indre ro, nærvær og tillid til livets vej. Måske er det præcis det, du længes efter lige nu. Mere ro. Mere balance. Mere kontakt til dig selv. Den rette klangskål er sjældent den, du vælger med hovedet. Det er den, dit hjerte bliver ved med at vende tilbage til. Til alle klangskåle medfølger en kølle samt underlag som passer til skålens størrelse. Du kan lytte til dette produkt ved at trykke på læs mere.